


	[bookmark: _Hlk63519242]BELGICKÉ KRÁĽOVSTVO

	

	FEDERÁLNA VEREJNÁ SLUŽBA PRE HOSPODÁRSTVO, MALÉ A STREDNÉ PODNIKY, SAMOSTATNE ZÁROBKOVO ČINNÉ OSOBY A ENERGETIKU

	

	Návrh kráľovského dekrétu, ktorým sa vkladá kapitola 7.22 Knihy 1 a menia a dopĺňajú sa niektoré časti Kníh 1 a 3 zavedených kráľovským dekrétom z 8. septembra 2019, ktorým sa ustanovuje Kniha 1 o nízkonapäťových elektrických inštaláciách a elektrických inštaláciách s malým napätím, Kniha 2 o vysokonapäťových elektrických inštaláciách a Kniha 3 o inštaláciách určených na prenos a distribúciu elektrickej energie

	

	Belgický kráľ Filip:
Na vedomie všetkým, ktorých sa to týka,

	

	so zreteľom na článok 108 Ústavy;

	

	[bookmark: hit1]so zreteľom na zákon z 10. marca 1925 o rozvode elektrickej energie, článok 21 ods. 1;

	

	so zreteľom na zákon zo 4. augusta 1996 o blahobyte/ochrane zdravia zamestnancov pri výkone práce, článok 4 oddiel 1 ods. 1, v znení zákona zo 7. apríla 1999;

	

	so zreteľom na Kráľovský dekrét z 8. septembra 2019, ktorým sa ustanovuje Kniha 1 o nízkonapäťových elektrických inštaláciách a elektrických inštaláciách s malým napätím, Kniha 2 o vysokonapäťových elektrických inštaláciách a Kniha 3 o inštaláciách určených na prenos a distribúciu elektrickej energie;


	so zreteľom na stanovisko finančnej inšpekcie vydané dňa xx xx xxxx;

so zreteľom na stanovisko Vysokej rady pre ochranu pred požiarmi a výbuchmi vydané dňa xx xx xxxx v zmysle článku 6 oddiel 1 ods. 2 písm. b) zákona z 30. júla 1979 o predchádzaní požiarom a výbuchom a o povinnom poistení občianskoprávnej zodpovednosti za vyššie uvedených okolností;


	so zreteľom na stanovisko Stáleho výboru pre elektrickú energiu vydané dňa xx xxxxx v zmysle článku 22 ods. 5 zákona z 10. marca 1925 o distribúcii elektrickej energie v znení zákona z 8. mája 2014;

	

	so zreteľom na stanovisko Vysokej rady pre prevenciu a ochranu pri práci zo dňa xx xx xxxx v zmysle článku 95 ods. 1 zákona zo 4. augusta 1996 o blahobyte/ochrane zdravia zamestnancov pri výkone práce;

	

	so zreteľom na oznámenie Európskej komisie zo dňa xx xx xxxx podľa smernice Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti;

	

	so zreteľom na stanovisko xxxx štátnej rady zo dňa xx xx xxxxx v zmysle článku 84 § 1 ods. 2 zákonov o štátnej rade, konsolidované 12. januára 1973;


	

	





Na návrh ministra práce a ministra energetiky,

	
TÝMTO VYHLASUJEME:


	Článok 1 Kapitola 7.22 vymedzená v Prílohe 1 k tomuto dekrétu sa vkladá do časti 7 Prílohy 1 ku Knihe 1 ustanovenej na základe Kráľovského dekrétu z 8. septembra 2019, ktorým sa ustanovuje Kniha 1 o nízkonapäťových elektrických inštaláciách a inštaláciách s malým napätím, Kniha 2 o vysokonapäťových elektrických inštaláciách a Kniha 3 o inštaláciách určených na prenos a distribúciu elektrickej energie.


	Článok 2 Príloha 1 toho istého dekrétu sa mení a dopĺňa takto:

1. V časti 2 kapitoly 2.6 oddiel 2.6.1 sa medzi definície pojmov „elementárny obvod“ a „obvod“ zavádza definícia:

„Exkluzívne vyhradený obvod (ďalej len Kniha o vyhradených obvodoch): elementárny obvod (hlavný obvod alebo koncový obvod) určený na výlučné napájanie jedného alebo viacerých zariadení so špecifickým účelom. “

2. Vo francúzskej verzii Knihy 1 sa slová „dispositif(s) à courant différentiel résiduel“, „dispositif(s) à courant différentiel-résiduel“, „dispositif(s) de protection à courant différentiel“, „dispositif(s) de protection à courant différentiel résiduel” a „dispositif différentiel” všade nahrádzajú slovami „dispositif(s) de protection à courant différentiel-résiduel.“

3. V holandskom texte Knihy 1 sa slovo „differentieelstroominrichting(en)“ všade nahrádza slovom „ifferentieelstroombeschermingsinrichting(en).“

4. Vo francúzskom texte pododdielu 5.2.1.2. odseku 7 sa slová „circuit(s) exclusivement dédié(s)“ nahrádzajú slovami „circuit(s) dédié(s).“

5. Vo francúzskom texte pododdielu 5.2.9.13 sa v bodoch b.11 a c.11 slová „circuit exclusivement dédié“ nahrádzajú slovami „circuit dédié.“

6. V holandskom texte pododdielu 5.2.1.2 odseku 7 sa slová „exclusief toegekende stroombaan (stroombanen)” nahrádzajú slovami “toegekende stroombaan (stroombanen).”

7. V holandskom texte pododdielu 5.2.9.13 sa v bodoch b.11 a c.11 slová „gescheiden stroombaan“ nahrádzajú slovami „toegekende stroombaan.“

8. V holandskom texte pododdielu 5.5.7.2 sa v odsekoch 5 a 6 slová „afzonderlijke stroombaan (stroombanen)“ nahrádzajú slovami „toegekende stroombaan (stroombanen).“

9. V holandskom texte pododdielu 5.6.2.1 sa v odsekoch 3 a 4 slová „afzonderlijke stroombaan (stroombanen)“ nahrádzajú slovami „afzonderlijke stroombaan (stroombanen).“

	
Článok 3 Príloha 3 toho istého dekrétu sa mení a dopĺňa takto:

1. V časti 2 kapitoly 2.6 oddiel 2.6.1 pododdiel 2.6.1.1 sa medzi vymedzenia pojmov „elementárny obvod“ a „obvod“ vkladá táto definícia:


„Exkluzívne vyhradený obvod (ďalej len Kniha o vyhradených obvodoch): elementárny obvod (hlavný obvod alebo koncový obvod) určený na výlučné napájanie jedného alebo viacerých zariadení so špecifickým účelom. “

2. Vo francúzskej verzii Knihy 3 sa slová „dispositif(s) à courant différentiel résiduel“, „dispositif(s) à courant différentiel-résiduel“, „dispositif(s) de protection à courant différentiel“, „dispositif(s) de protection à courant différentiel résiduel” a „dispositif différentiel” všade nahrádzajú slovami „dispositif(s) de protection à courant différentiel-résiduel.“

3. V holandskom texte Knihy 3 sa slová „differentieelstroominrichting(en)“ a „differentieelinrichting“ všade nahrádzajú slovom „ifferentieelstroombeschermingsinrichting(en).“

4. V holandskom texte pododdielu 5.6.7.2 sa v odsekoch 5 a 6 slová „afzonderlijke stroombaan (stroombanen)“ nahrádzajú slovami „toegekende stroombaan (stroombanen).“

5. V holandskom texte pododdielu 5.7.2.1 sa v odsekoch 3 a 4 slová „afzonderlijke stroombaan (stroombanen)“ nahrádzajú slovami „toegekende stroombaan (stroombanen).“

	

	Článok 4 § 1 Ustanovenia kapitoly 7.22 vloženej na základe článku 1 do Knihy 1 sa nevzťahujú na:

1. existujúce nabíjacie stanice pre elektrické vozidlá, ktorých výstavba sa začala pred nadobudnutím účinnosti tohto dekrétu;

2. nabíjacie stanice pre cestné vozidlá, v súvislosti s ktorými sa projektové práce zamerané na výstavbu, inštaláciu alebo výmenu začali pred nadobudnutím účinnosti tohto dekrétu bez toho, aby tým bolo dotknuté to, že kontrola súladu, ktorá má prebehnúť pred uvedením do prevádzky, sa uskutoční po nadobudnutí účinnosti tohto dekrétu.

§ 2 Ak bude existujúca nabíjacia stanica uvedená v odseku 1 oddielu 1 prispôsobená tak, aby bola v súlade s ustanoveniami kapitoly 7.22 vloženej do Knihy 1 na základe článku 1, bude sa na ňu vzťahovať kontrola súladu pred jej uvedením do prevádzky v súlade s ustanoveniami kapitoly 7.22 Knihy 1.

§ 3 Ak bude nabíjacia stanica uvedená v odseku 1 prispôsobená tak, aby bola v súlade s ustanoveniami kapitoly 7.22 Knihy 1, informácia o tom musí byť poskytnutá schválenej organizácii zodpovednej za kontrolu súladu pred uvedením stanice do prevádzky. Táto informácia bude uvedená v správe o kontrole. 


	Článok 5 Tento dekrét nadobudne účinnosť v prvý deň tretieho mesiaca nasledujúceho po jeho zverejnení v úradnom vestníku Belgicka.


	Článok 6 Minister práce a minister energetiky zodpovedajú za uplatňovanie tohto dekrétu v rozsahu ich pôsobností.

	

	Vydané

	
Kráľom 

	Minister práce,

	Pierre-Yves Dermagne

	                                                            Minister energetiky,

	Tinne Van der Straeten








	
Príloha 1 Kapitola 7.22 Napájanie cestných elektrických vozidiel

§ 7.22.1 Rozsah pôsobnosti

Všeobecné požiadavky ostatných častí tejto Knihy sa budú vzťahovať aj na špecifické zariadenia a lokality uvedené v tejto kapitole 7.22. Požiadavky uvedené v tejto kapitole dopĺňajú všeobecné požiadavky.

Táto kapitola sa vzťahuje na tie nabíjacie stanice pre elektrické vozidlá, ktorých výstavba alebo výmena sa začala po nadobudnutí účinnosti tejto kapitoly, a vzťahuje sa aj na nasledujúce elektrické obvody:

1. obvody určené na dodávku elektrickej energie zo siete do elektrických vozidiel a, ak to bude možné,

[bookmark: _Hlk58498838]2. obvody určené na spätný prenos elektrickej energie z batérií elektrických vozidiel do siete.

Obvody uvedené v predchádzajúcom odseku budú končiť v bode pripojenia.

Na pevné elektrické inštalácie určené na napájanie elektrických vozidiel, ktoré sú pripojené do siete bez pevnej nabíjacej stanice pre elektrické vozidlá, sa vzťahujú všeobecné požiadavky uvedené v ostatných častiach tejto Knihy.

§ 7.22.2 Pojmy a ich vymedzenia

Cestné elektrické vozidlo (uvádzané v tejto kapitole ako elektrické vozidlo): Každé vozidlo poháňané elektrickým motorom, ktorého elektrický prúd pochádza z dobíjateľného zásobníka energie, a ktoré je primárne určené na používanie na verejných komunikáciách.

Nabíjacia stanica pre elektrické vozidlá (uvádzaná v tejto kapitole ako nabíjacia stanica): Zariadenie trvalo pripojenej a pevnej inštalácie s funkciami určenými na prenos elektrickej energie medzi elektrickým vozidlom a sieťou.

Miesto pripojenia nabíjacej stanice pre elektrické vozidlá (uvádzané v tejto kapitole ako bod pripojenia): Koncový bod tvoriaci súčasť nabíjacej stanice, cez ktorú sa energia prenáša do alebo z elektrického vozidla.

Príklad:  Zásuvka na nabíjacej stanici alebo zásuvka vo vozidle. 

§ 7.22.3 Určenie všeobecných charakteristík – rozdelenie inštalácií

Pripojenie nabíjacej stanice k pevnej elektrickej inštalácii prostredníctvom elektrickej zásuvky je zakázané.

Pre každý bod pripojenia bude k dispozícii vyhradený elektrický obvod.

Požiadavka uvedená v predchádzajúcom odseku bude splnená inštaláciou vhodných ochranných zariadení buď v rámci pevnej elektrickej inštalácie alebo v nabíjacej stanici (alebo kombináciou týchto riešení).

Obrázky 7.17. až 7.20. ilustrujú niektoré možné konfigurácie a slúžia na objasnenie. Nezahŕňajú všetky možnosti:

Obrázok 7.17 Nabíjacia stanica s bodom pripojenia „zásuvka pre vozidlá“, ktorá je súčasťou nabíjacej stanice (zariadenie proti prúdovému preťaženiu vyhradeného obvodu integrované do prevádzkového rozvádzača)

Obrázok 7.18. Nabíjacia stanica s dvoma bodmi pripojenia typu „prenosné zásuvky na nabíjacej stanici“, ktoré tvoria súčasť nabíjacej stanice (zariadenia na ochranu proti prúdovému preťaženiu pre vyhradené obvody integrované do nabíjacej stanice)

Obrázok 7.19 Nabíjacia stanica s dvoma bodmi pripojenia typu „prenosné zásuvky pre automobily“, ktoré sú súčasťou nabíjacej stanice (zariadenia na ochranu proti prúdovému preťaženiu pre vyhradené obvody integrované do prevádzkového rozvádzača)

Obrázok 7.20 Nabíjacia stanica s dvoma bodmi pripojenia typu „prenosné zásuvky na nabíjacej stanici“, ktoré tvoria súčasť nabíjacej stanice (zariadenia na ochranu proti prúdovému preťaženiu pre vyhradené obvody integrované do nabíjacej stanice)


	











	§ 7.22.4 Ochranné opatrenia 

Pododdiel 7.22.4.1 Ochrana pred nepriamym kontaktom

Uplatňuje sa aspoň jedno z týchto ochranných opatrení:

a. Pasívna ochrana bez automatického odpojenia napájania

Vyhradený obvod musí byť chránený prostredníctvom bezpečnostného oddelenia obvodov v súlade s bodom C pododdielu 4.2.3.3 a pomocou izolačného transformátora.

Aktívna ochrana s automatickým odpojením napájania

Pre vyhradený obvod je použitie uzemňovacieho systému TN-C zakázané.

Každý vyhradený obvod je individuálne chránený diferenciálnym prúdovým chráničom s pracovným prúdom do 30 mA. 

Bod pripojenia je preto chránený:

1. pomocou diferenciálneho prúdového chrániča, ktorý je skonštruovaný tak, aby bolo v prípade výskytu defektu izolácie s nebezpečným nepretržitým komponentom zaručené jeho fungovanie; alebo

2. diferenciálnym prúdových chráničom spoločne a v koordinácii s nepretržitým diferenciálnym prúdovým chráničom na detekciu prúdu, ktorý v prípade výskytu defektu izolácie s nebezpečným kontinuálnym komponentom odpojí nabíjaciu stanicu.

Požiadavka uvedená v druhom a treťom odseku musí byť splnená prostredníctvom inštalácie vyššie uvedených ochranných zariadení buď v rámci pevnej elektrickej inštalácie alebo v nabíjacej stanici (alebo prostredníctvom kombinácie týchto dvoch možností).

Výnimku z druhého odseku predstavuje možnosť vynechať diferenciálny prúdový chránič za predpokladu, že sa používa uzemňovací systém IT a že každý vyhradený obvod je napájaný samostatne vinutým transformátorom.

V prípade uzemňovacieho systému IT a v tých prípadoch, kedy ten istý transformátor napája viac než jeden vyhradený obvod, je pre vyhradené obvody k dispozícii permanentný izolačný regulátor. Táto požiadavka je splnená inštaláciou tohto zariadenia buď v rámci pevnej elektrickej inštalácie alebo v nabíjacej stanici. Hneď ako monitor permanentnej izolácie oznámi existenciu jedinej chyby v uzemnení, budú vykonané kroky potrebné na preskúmanie a odstránenie tejto chyby.

Pododdiel 7.22.4.2 Elektrická ochrana proti nadprúdu

Každý vyhradený obvod je individuálne chránený primeraným zariadením na ochranu proti nadprúdu

Táto ochrana je zabezpečená prostredníctvom inštalácie adekvátneho ochranného zariadenia proti nadprúdu, ktoré spĺňa požiadavky uvedené v kapitole 4.4, a je umiestnené buď v rámci pevnej elektrickej inštalácie alebo v nabíjacej stanici (alebo prostredníctvom kombinácie oboch týchto možností).


Výnimku z prvého odseku predstavuje možnosť inštalácie spoločných zariadení na ochranu proti nadprúdu v tých prípadoch, kedy má nabíjacia stanica niekoľko bodov pripojenia, ktoré sa nepoužívajú súčasne, a to za predpokladu, že takéto zariadenia poskytujú ochranu požadovanú pre každý z bodov pripojenia (napríklad, keď menovitý prúd spoločného ochranného zariadenia nie je vyšší ako najnižší menovitý prúd bodov pripojenia).

§ 7.22.5 Výber a inštalácia elektrických zariadení

Pododdiel 7.22.5.1 Vonkajšie vplyvy 

Nabíjacia stanica je chránená pred predvídateľnými vonkajšími vplyvmi pôsobiacimi na mieste, kde je nabíjacia stanica inštalovaná.

Ak je nabíjacia stanica inštalovaná vo vonkajšom prostredí, technické zariadenie musí mať úroveň ochrany aspoň IP44.

Okrem opatrení proti predvídateľným vonkajším vplyvom je potrebné urobiť aj ďalšie opatrenia na ochranu proti mechanickému namáhaniu v dôsledku predvídateľnej kolízie.

Pododdiel 7.22.5.2 Núdzové vypnutie

Nabíjacie stanice inštalované v budove musia byť vybavené núdzovým vypnutím napájania v súlade s bodom C pododdielu 5.3.3.1. Každý ovládač núdzového vypnutia je jasne viditeľný, označený zodpovedajúcim spôsobom, ľahko prístupný a pripravený na použitie. Tieto ovládače budú k dispozícii pri každom vchode prístupnom pre vozidlá smerom k spoločnému parkovaciemu miestu, pokiaľ dodávateľ neurčí iné miesto po dohode s hasičským zborom pred vypracovaním návrhu a inštaláciou. Stanovisko požiarneho zboru bude archivované v súbore elektroinštalácií a uchovávané na mieste prístupnom pre každého, kto je zodpovedný za inštaláciu, údržbu, monitorovanie a kontrolu prác.

Núdzové vypnutie napájania zaisťuje funkciu prerušenia záťaže.

Tento pododdiel sa nevzťahuje na nabíjacie stanice, ktoré sú súčasťou elektrickej inštalácie bytovej jednotky.

Pododdiel 7.22.5.3 Bod pripojenia a nabíjacia stanica

Nabíjacia stanica je umiestnená čo najbližšie k parkovaciemu miestu pre elektrické vozidlá, ktoré je určené na nabíjanie.

Každý bod pripojenia môže byť súčasne elektricky pripojený iba k jednému elektrickému vozidlu.

Pododdiel 7.22.5.4 Decentralizované nízkonapäťové výrobné jednotky

Ak nabíjacia stanica umožňuje spätný prenos elektrickej energie do pevnej elektrickej inštalácie:

1.	mali by byť splnené požiadavky vzťahujúce sa na decentralizované výrobné jednotky, a to najmä čo sa týka ochrany proti zásahu elektrickým prúdom, ochrany proti nadprúdom a bezpečnostných vypínačov;

2.	varovanie „Pozor: možný spätný prenos elektrickej energie do inštalácie“ bude uvedené na nabíjacej stanici (staniciach) a na prevádzkovom rozvádzači (rozvádzačoch), ktorý je ňou (nimi) napájaný.

Pododdiel 7.22.5.5 Umiestnenie nabíjacích staníc a priľahlých parkovacích miest

Nabíjacie stanice a ich priľahlé parkovacie miesta nie sú umiestnené na lokalitách s vonkajšími vplyvmi kategórie BE3. 

Dané ako príloha ku Kráľovskému dekrétu zo dňa xx/xxx/xxxx, ktorou sa vkladá kapitola 7.22 Knihy 1 a menia a dopĺňajú sa niektoré časti Kníh 1 a 3 zavedených Kráľovským dekrétom z 8. septembra 2019, ktorým sa ustanovuje Kniha 1 o nízkonapäťových elektrických inštaláciách a elektrických inštaláciách s malým napätím, Kniha 2 o vysokonapäťových elektrických inštaláciách a Kniha 3 o inštaláciách určených na prenos a distribúciu elektrickej energie.


	Kráľ:

	Minister práce,
Pierre-Yves Dermagne 

	Minister energetiky,
Tinne Van der Straeten

